
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 679 

22 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της αριθ. Δ6Α1107881 ΕΞ 2010/5-8-2010 
απόφασης του Υπουργού Οικονομικών «Συγκρότη¬ 
ση και ορισμός μελών Επιτροπής (άρθρου 41 του 
ν.1249/82) για την αναπροσαρμογή των Αντικει¬ 
μενικών Αξιών των ακινήτων του νομού Αττικής», 


όπως τροποποιήθηκε και ισχύει. 1 

Οργάνωση της Ειδικής Γραμματείας Υδάτων του 
Υπουργείου Περιβάλλοντος, Ενέργειας και Κλι¬ 
ματικής Αλλαγής. 2 

Μεταβίβαση αρμοδιοτήτων του Διοικητή στον Ανα¬ 
πληρωτή Διοικητή, στον Διευθυντή Ιατρικής Υπη¬ 
ρεσίας και στην Προϊστάμενη Διοικητικής Διεύ¬ 
θυνσης του Γ.Ν.Α. «Γ. ΓΕΝΝΗΜΑΤΑΣ». 3 


ΑΠΟΦΑΣΕΙ Σ 

Αριθ. Δ6Α1050606ΕΞ2013 (1) 


Συμπλήρωση της αριθ. Δ6Α 1107881 ΕΞ 2010/5-8-2010 
απόφασης του Υπουργού Οικονομικών «Συγκρότη¬ 
ση και ορισμός μελών Επιτροπής (άρθρου 41 του 
ν.1249/82) για την αναπροσαρμογή των Αντικειμενι¬ 
κών Αξιών των ακινήτων του νομού Αττικής», όπως 
τροποποιήθηκε και ισχύει. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 41 του ν.1249/82 «Διαρρυθμίσεις στην 
άμεση και έμμεση φορολογία, μισθολογικά θέματα και 
άλλες διατάξεις» (Α' 43). 

β) Του άρθρου 89 του π.δ.284/88 «Οργανισμός του 
Υπουργείου Οικονομικών» (Α 128'). 

γ) Του π.δ. 185/2009 (Α' 213) «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης και 
Εμπορικής Ναυτιλίας, Αιγαίου και Νησιωτικής Πολιτικής 
και μετονομασία του σε “Υπουργείο Οικονομίας, Αντα¬ 
γωνιστικότητας και Ναυτιλίας”.» και του π.δ. 189/2009 

(Α' 221) «Καθορισμός και ανακατανομή αρμοδιοτήτων 
των Υπουργείων». 

δ) Της υποπαραγράφου Ε2 του άρθρου πρώτου του 
ν.4093/2012 (Α' 222) «Εγκριση Μεσοπρόθεσμου Πλαισίου 


Δημοσιονομικής Στρατηγικής 2013 - 2016 - Επείγοντα 
Μέτρα Εφαρμογής του ν.4046/2012 και του Μεσοπρόθε¬ 
σμου Πλαισίου Δημοσιονομικής Στρατηγικής 2013 - 2016», 
όπως τροποποιήθηκε με το άρθρο 13 του ν. 4111/ 2013 
(Α' 18) Συνταξιοδοτικές ρυθμίσεις, τροποποιήσεις του 
ν.4093/2012, κύρωση.και άλλες επείγουσες διατάξεις». 

ε) Του π.δ.503/89 «Κατάργηση της συναρμοδιότητας του 
Υπουργού Προεδρίας της Κυβέρνησης, κατά την έκδοση 
αποφάσεων συγκρότησης Επιτροπών του άρθρου 41 του 
ν. 1249/82» (Α' 216). 

στ) Του ν.3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης »(Α'87) και του ν 3463/2006 «Κύρωση του 
Κώδικα Δήμων και Κοινοτήτων» (Α'114). 

ζ) Του άρθρου 19 του ν. 1599/86 «Σχέσεις κράτους- 
πολίτη, καθιέρωση νέου δελτίου ταυτότητας και άλλες 
διατάξεις» (Α' 75), όπως τροποποιήθηκε και κωδικοποι- 
ήθηκε με τις διατάξεις των άρθρων 13,14,15 και 33 του 
ν. 2690/99 «Κύρωση του Κώδικα Διοικητικής Διαδικασίας 
και άλλες διατάξεις» ( Α' 45). 

η) Του άρθρου 17 του ν.3205/2003 (Α' 297), όπως αντικα- 
ταστάθηκε από τις διατάξεις του άρθρ. 7 του ν.3833/2010 
(Α' 40) «Προστασία της εθνικής Οικονομίας - Επείγοντα 
μέτρα για την αντιμετώπιση της δημοσιονομικής κρίσης» 
και του άρθρου 21 του ν.4024/2011 (Α'226) «Συνταξιοδοτι- 
κές ρυθμίσεις, ενιαίο μισθολόγιο-βαθμολόγιο, εργασιακή 
εφεδρεία και άλλες διατάξεις εφαρμογής του μεσοπρό¬ 
θεσμου πλαισίου δημοσιονομικής στρατηγικής 2012-2015». 

2. Την αριθμ. ΔIΜΕΔ/Φ.11.3/71 /Α.20683/82 κοινή απόφαση 
των Υπουργών Προεδρίας της Κυβέρνησης και Εσωτε¬ 
ρικών «Δημοσίευση πράξεων συγκροτήσεως των συλλο¬ 
γικών οργάνων Περιφερειακής Τοπικής Αρμοδιότητας» 
(Β' 951 ). 

3. Την αριθμ. Δ6Α 1107881 ΕΞ 2010/5-8-2010 Υπουργική 
απόφαση «Συγκρότηση και ορισμός μελών Επιτροπής 
(άρθρου 41 του ν. 1249/82) για την αναπροσαρμογή των 
Αντικειμενικών Αξιών των ακινήτων του νομού Αττικής», 
όπως τροποποιήθηκε με τις αριθ. Δ6Α 1169286ΕΞ2010/ 
16-12-2010, Δ6Α 1040616ΕΞ2011/14-3-2011, 1049671/ΕΞ2011/ 
31-3-2011 και Δ6Α 1045094ΕΞ2012/15-3-2012 (ΥΟΔΔ 134), 
όμοιες. 

4. Το αριθ. 03430/21-3-2013 έγγραφο του Γ ραφείου του 
Υπουργού Οικονομικών. 

5. Την αριθ. 24/2013 Γνωμοδότηση του Νομικού Συμβου¬ 
λίου του Κράτους (Ν.Σ.Κ.). 

6. Την αριθ. Δ6Α 1001298ΕΞ2013/4-1-2013 απόφαση του 
Υπουργού Οικονομικών «Εξουσιοδότηση υπογραφής «Με 

εντολή Υπουργού» στον Γενικό Γραμματέα της Γενικής 
Γραμματείας Δημόσιας Περιουσίας.» 

7. Το γεγονός ότι από τις διατάξεις της απόφασης 
αυτής δεν προκαλείται πρόσθετη δαπάνη, αποφασίζουμε: 

1. Συμπληρώνουμε την παρ. Ε' της αριθ. Δ6Α1107881 
ΕΞ2010/5-8-2010 απόφασής μας «Συγκρότηση και ορισμός 
μελών Επιτροπής (άρθρ. 41 του Ν. 1249/82) για την ανα¬ 
προσαρμογή των Αντικειμενικών Αξιών των ακινήτων του 
Νομού Αττικής», όπως τροποποιήθηκε με τις αριθ. Δ6Α- 
1169286ΕΞ2010/16-12-2010, Δ6Α1040616 ΕΞ2011/14-3-2011, 
Δ6Α 1049671/ΕΞ2011/31-3-2011 και Δ6Α 1045094ΕΞ2012/ 
15-3-2012, όμοιες, ως κατωτέρω: 

«Ε.Έργο της Επιτροπής αυτής είναι η μελέτη και εισή¬ 
γηση στον Υπουργό Οικονομικών της αναπροσαρμογής 
των αντικειμενικών αξιών των ακινήτων της περιοχής 
των Δήμων του Νομού Αττικής, κατά ζώνες και κατά 
είδος ακινήτου και ειδικότερα των τιμών εκκίνησης και 
των συντελεστών αυξομείωσής τους, ανάλογα με τους 
παράγοντες που επηρεάζουν αυξητικά ή μειωτικά την 
αξία των ακινήτων αυτών. 

Η Επιτροπή επιφορτίζεται επιπλέον στις περιοχές και 
για τα έτη που ορίζονται από τις υπ’ αριθ. 2107/2009, 
2019/2012 και 2020/2012 αποφάσεις του Σ.Τ.Ε., σύμφωνα 
με την υπ αριθ. 24/2013 Γνωμοδότηση του Νομικού Συμ¬ 
βουλίου του Κράτους (Ν.Σ.Κ.), η οποία έχει γίνει δεκτή.» 

2. Η απόφαση αυτή να τοιχοκολληθεί, κατά τη διαδικα¬ 
σία που προβλέπεται με την ΔΙΜΕΔ/Φ.11-3/71/Α.20683/82 
κοινή απόφαση, στα καταστήματα των Περιφερειακών 
Ενοτήτων, των Δ.Ο.Υ., του Δήμου της έδρας των Περι¬ 
φερειακών Ενοτήτων και των υπόλοιπων Δήμων ή Κοι¬ 
νοτήτων του Νομού. 

3. Κατά τα λοιπά ισχύει η αριθμ. Δ6Α1107881 ΕΞ 2010/ 
5-8-2010 απόφασή μας, όπως τροποποιήθηκε και ισχύ¬ 
ει με τις αριθμ. Δ6Α1169286 ΕΞ 2010/16-12-2010, Δ6Α 
1040616 ΕΞ 2011/14-3-2011, 1049671/ΕΞ 2011/31-3-2011 και 
Δ6Α 1045094ΕΞ2012/15-3-2012, όμοιες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2013 

Με εντολή Υπουργού 
Ο Γ ενικός Γ ραμματέας της 
Γ ενικής Γ ραμματείας Δημόσιας Περιουσίας 
ΑΒΡΑΑΜ ΓΟΥΝΑΡΗΣ 

-♦- 

Αριθ. οικ. 322 (2) 

Οργάνωση της Ειδικής Γ ραμματείας Υδάτων του Υπουρ¬ 
γείου Περιβάλλοντος, Ενέργειας και Κλιματικής Αλ¬ 
λαγής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΟΙΚΗΤΙΚΗΣ 
ΜΕΤΑΡΡΥΘΜΙΣΗΣ ΚΑΙ ΗΛΕΚΤΡΟΝΙΚΗΣ 
ΔΙΑΚΥΒΕΡΝΗΣΗΣ - ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του ν. 3199/2003 «Προστασία και διαχεί¬ 
ριση των υδάτων - εναρμόνιση με την οδηγία 2000/60/ΕΚ 
...κλπ» (Α' 280), όπως ισχύει και ειδικότερα του άρθρου 4 
(παρ. 2), όπως τροποποιήθηκε με την παράγραφο 1 (περ. 
γ) του άρθρου πέμπτου του ν.4117/2013 (Α' 29). 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα, όπως 
τέθηκε σε ισχύ με το άρθρο πρώτο του Π.Δ. 63/2005 


«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (Α' 98). 

3. Τις διατάξεις του ν. 2690/1999 «Κύρωση Κώδικα Δι¬ 
οικητικής Διαδικασίας και άλλες διατάξεις» (Α' 45) και 
ειδικότερα των άρθρων 13,14 και 15 αυτού, όπως έχουν 
τροποποιηθεί και ισχύουν. 

4. Το Π.Δ. 85/2012 «Ίδρυση και μετονομασία Υπουργείων, 
μεταφορά και κατάργηση υπηρεσιών» (Α' 141). 

5. Το Π.Δ. 86/2012 «Διορισμός Υπουργών, Αναπληρωτών 
υπουργών και Υφυπουργών» (Α' 141). 

6. Το Π.Δ. 90/2012 «Διορισμός Υπουργού και Υφυπουρ¬ 
γών» (Α'144) 

8. Την υπ’ αριθ. 2876/2009 απόφαση του Πρωθυπουργού 
«Αλλαγή τίτλου Υπουργείων» (Β' 2234). 

9. Τις διατάξεις του άρθρου 6 του Π.Δ.189/2009 «Καθο¬ 
ρισμός και ανακατανομή των αρμοδιοτήτων των Υπουρ¬ 
γείων» (Α' 221) και του άρθρου 2 (παρ. 4) του Π.Δ. 24/2010 
«Ανακαθορισμός των αρμοδιοτήτων των Υπουργείων και 
τροποποίηση του Π.Δ. 189/2009» (Α' 56). 

10. Τις διατάξεις του Π.Δ. 65/2011 «Διάσπαση του Υπουρ¬ 
γείου Εσωτερικών, Αποκέντρωση και Ηλεκτρονικής Δια¬ 
κυβέρνησης στα Υπουργεία α) Εσωτερικών και β) Διοικη¬ 
τικής Μεταρρύθμισης και Ηλεκτρονικής Διακυβέρνησης, 
συγχώνευση των Υπουργείων Οικονομίας, Ανταγωνιστι¬ 
κότητας στο Υπουργείο Ανάπτυξης, Ανταγωνιστικότητας 
και Ναυτιλίας ....κλπ» (Α' 147). 

11. Το ΠΔ 24/2010 «Ανακαθορισμός αρμοδιοτήτων 
Υπουργείων και τροποποιήσεις του ΠΔ 189/2009» και ει¬ 
δικότερα την παράγραφο 4 του άρθρου 2 αυτού (Α' 56). 

12. Την υπ’ αριθ. Υ.46/2012 Απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Περιβάλλοντος, Ενέργειας και Κλιματικής Αλλαγής Σταύ¬ 
ρου Καλαφάτη» (Β' 2101). 

13. Την με αρ. 41620/10.09.2012 απόφαση Πρωθυπουρ¬ 
γού και Υπουργού Π.ΕΚ.Α. περί «διορισμού του Ειδικού 
Γ ραμματέα Υδάτων» (Υ.Ο.Δ.Δ / 433). 

14. Την με αρ. 12123/05.03.2013 απόφαση Υπουργού 
Π.Ε.Κ.Α εξουσιοδότηση Υπογραφής «Με εντολή Υπουρ¬ 
γού» του Υπουργού και «Με εντολή Αναπληρωτή Υπουρ¬ 
γού» του Αναπληρωτή Υπουργού Περιβάλλοντος Ενέργει¬ 
ας και Κλιματικής Αλλαγής στους Γ ενικούς και Ειδικούς 
Γ ραμματείς καθώς και στους Προϊσταμένους των Γ ενικών 
Διευθύνσεων, Διευθύνσεων, Τμημάτων, Αυτοτελών Γρα¬ 
φείων και Ειδικών Υπηρεσιών του Υπουργείου Περιβάλ¬ 
λοντος, Ενέργειας και Κλιματικής Αλλαγής (Β' 499). 

15. Τις διατάξεις της αριθ. Υ48/9-7-2012 Απόφαση του 
Πρωθυπουργού «Καθορισμός αρμοδιοτήτων Αναπληρωτή 
Υπουργού Οικονομικού Χρήστου Στάίκούρα» (Β'2105) 

16. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Την οργάνωση της Ειδικής Γ ραμματείας Υδάτων (Ε.Γ.Υ.) 
του Υπουργείου Περιβάλλοντος, Ενέργειας και Κλιματικής 
Αλλαγής, οι αρμοδιότητες της οποίας περιγράφονται 
στο άρθρο 4 του ν.3199/2003, όπως το άρθρο αυτό τρο¬ 
ποποιήθηκε με την παράγραφο 1 (περ. α, β, γ και δ) του 
άρθρου πέμπτου του ν.4117/2013 (Α' 29), ως ακολούθως: 

Άρθρο 1 

Διάρθρωση της Ειδικής Γ ραμματείας Υδάτων 

1. Η Ειδική Γραμματεία Υδάτων συγκροτείται από τις 
ακόλουθες υπηρεσιακές μονάδες: 

α. Διεύθυνση Προστασίας και Διαχείρισης Υδάτινου 
Περιβάλλοντος. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11661 


β. Διεύθυνση Σχεδιασμού και Διαχείρισης Υπηρεσιών 
Ύδατος. 

Οι Διευθύνσεις απαρτίζονται από Τμήματα, όπως περι- 
γράφεται στα άρθρα 2 και 3 της παρούσας. 

Άρθρο 2 

Διεύθυνση Προστασίας και Διαχείρισης 
Υδάτινου Περιβάλλοντος 

1. Η Διεύθυνση Προστασίας και Διαχείρισης Υδάτινου 
Περιβάλλοντος είναι αρμόδια για το σχεδίασμά, τη δια¬ 
μόρφωση και την αξιολόγηση της πολιτικής για την προ¬ 
στασία και τη διαχείριση του υδάτινου περιβάλλοντος, 
για την οργάνωση και υλοποίηση συστήματος παρακο¬ 
λούθησης των ποσοτικών και ποιοτικών χαρακτηριστικών 
του, καθώς και για την καταχώρηση, επεξεργασία και 
διάχυση των μετρητικών δεδομένων. 

2. Η Διεύθυνση Προστασίας και Διαχείρισης Υδάτινου 
Περιβάλλοντος συγκροτείται από τα παρακάτω δύο (2) 
Τ μήματα: 

α. Τμήμα Επιφανειακών και Υπόγειων Υδάτων 

β. Τμήμα Θαλάσσιων Υδάτων και Τεχνολογιών Περι¬ 
βάλλοντος 

3. Ειδικότερα οι αρμοδιότητες της Διεύθυνσης Προστα¬ 
σίας και Διαχείρισης Υδάτινου Περιβάλλοντος κατανέ- 
μονται μεταξύ των Τμημάτων της ως εξής: 

α. Τμήμα Επιφανειακών και Υπόγειων Υδάτων, το οποίο: 

- Σχεδιάζει, παρακολουθεί, αξιολογεί και ελέγχει την 
πολιτική προστασίας των εσωτερικών υδάτων κυρίως 
στο πλαίσιο εφαρμογής του ν.3199/2003, καθώς και των 
κανονιστικών πράξεων που έχουν εκδοθεί ή εκδίδονται 
κατ' εξουσιοδότησή του ν.3199/2003 και του π.δ.51/2007 
και εισηγείται στον Υπουργό τη λήψη νομοθετικών μέ¬ 
τρων σύμφωνα με τις εθνικές προτεραιότητες, το ενω- 
σιακό δίκαιο και τις σχετικές διεθνείς συμβάσεις. 

- Μεριμνά για την κατάρτιση των Σχεδίων Διαχείρισης 
λεκανών απορροής ποταμών, σύμφωνα με την παράγρα¬ 
φο 1ζ του άρθρου πέμπτου του ν.4117/2013, με σκοπό την 
επίτευξη των περιβαλλοντικών στόχων για την κατάστα¬ 
ση του υδάτινου περιβάλλοντος που τίθενται από την 
εθνική και κοινοτική νομοθεσία. 

- Καταρτίζει τα μακροχρόνια (με διάρκεια πάνω από έξι 
έτη) και μεσοχρόνια (με διάρκεια από δύο έως έξι έτη) 
εθνικά προγράμματα προστασίας και διαχείρισης του 
υδάτινου δυναμικού της χώρας και παρακολουθεί και 
συντονίζει την εφαρμογή τους. 

- Συντονίζει τις υπηρεσίες και τους κρατικούς φορείς 
και μετέχει στα αρμόδια κοινοτικά όργανα για κάθε ζή¬ 
τημα που αφορά στην προστασία και τη διαχείριση των 
υδάτων. 

- Παρακολουθεί σε εθνικό επίπεδο την ποιότητα και 
την ποσότητα των υδάτων σε συνεργασία με τις Διευ¬ 
θύνσεις Υδάτων των Αποκεντρωμένων Διοικήσεων. 

- Παρακολουθεί τη λειτουργία των Διευθύνσεων Υδά- 
των των Αποκεντρωμένων Διοικήσεων και παρέχει οδη¬ 
γίες για την άσκηση των αρμοδιοτήτων τους όπως ορί¬ 
ζονται στο ν.3199/2003, όπως ισχύει. 

- Για κάθε περιοχή λεκάνη απορροής ποταμού συντάσ¬ 
σει εκθέσεις των χαρακτηριστικών της, των πιέσεων και 
των επιπτώσεων των ανθρώπινων δραστηριοτήτων στην 
κατάσταση των επιφανειακών και των υπόγειων υδάτων, 
συμπεριλαμβανομένων των υδατικών ισοζυγίων και της 
κατανομής των ποσοτήτων νερού στις διάφορες χρήσεις. 

- Καταρτίζει το Εθνικό Μητρώο Προστατευόμενων Πε¬ 
ριοχών. 


- Συντάσσει τις απαιτούμενες εκθέσεις που υποβάλ¬ 
λονται στην ΕΕ και την Ετήσια Έκθεση προς την Εθνική 
Επιτροπή Υδάτων της παρ. 3 του άρθρου 3 του ν. 3199/ 
2003. 

- Καταρτίζει, λειτουργεί και ενημερώνει μητρώο των 
βασικών αναπτυξιακών έργων των υδατικών πόρων και 
μεριμνά για τη διαμόρφωση του στρατηγικού σχεδιασμού 
υλοποίησής τους. 

- Διαμορφώνει το Στρατηγικό Σχεδίασμά αντιμετώπι¬ 
σης φαινομένων λειψυδρίας και ξηρασίας, με βάση τις 
αρχές του προληπτικού σχεδιασμού και προώθηση της 
εξοικονόμησης νερού. 

- Καθορίζει τις απαιτήσεις και τα μέτρα για την προ¬ 
στασία του υδάτινου περιβάλλοντος από νιτρορρύπανση 
γεωργικής προέλευσης, παρακολουθεί και συντονίζει την 
εφαρμογή τους, σε συνεργασία με τους συναρμόδιους 
φορείς και ενημερώνει σχετικά τα αρμόδια κοινοτικά 
όργανα. 

- Προσδιορίζει τους κανόνες και τα μέτρα για τη δια¬ 
σφάλιση της ποιότητας του νερού ανθρώπινης κατανά¬ 
λωσης, σε συνεργασία με τους συναρμόδιους φορείς, στο 
πλαίσιο εφαρμογής της σχετικής εθνικής και κοινοτικής 
νομοθεσίας. 

- Διαμορφώνει, παρακολουθεί, αξιολογεί και ελέγχει 
την πολιτική για τη διαχείριση των κινδύνων πλημμύρας 
και εισηγείται τα αναγκαία νομοθετικά μέτρα στο πλαί¬ 
σιο εφαρμογής της σχετικής ενωσιακής νομοθεσίας και 
ενημερώνει τα αρμόδια κοινοτικά όργανα. 

- Επεξεργάζεται σε συνεργασία με συναρμόδιους φο¬ 
ρείς το εθνικό πρόγραμμα διαχείρισης των κινδύνων 
πλημμύρας και καταρτίζει ετήσιες εκθέσεις σχετικά με 
την υλοποίηση, αξιολόγηση και τον έλεγχο εφαρμογής 
του, τις οποίες υποβάλλει στην Εθνική Επιτροπή Υδάτων. 

- Μεριμνά για το σχεδίασμά και την παρακολούθηση 
της λειτουργίας του Εθνικού Δικτύου Παρακολούθησης 
της ποιότητας και ποσότητας των υδάτων (επιφανειακών 
και υπόγειων) της χώρας, συντονίζει και εποπτεύει τις 
Υπηρεσίες και Φορείς που αναλαμβάνουν τη λειτουργία 
και τη συντήρησή του. 

- Εισηγείται τη λήψη νομοθετικών μέτρων για τον κα¬ 
θορισμό: 

α) Ανώτερων Αποδεκτών Τιμών, σε εθνικό επίπεδο, για 
τους ρύπους που διαπιστώνεται ότι συμβάλλουν ώστε να 
μην επιτευχθεί η καλή χημική κατάσταση των υπόγειων 
υδάτων, 

β) Προτύπων Ποιότητας Περιβάλλοντος για ορισμένους 
ρύπους και τις ουσίες του καταλόγου ουσιών προτεραι¬ 
ότητας σύμφωνα με το κοινοτικό δίκαιο, 

γ) Τεχνικών Προδιαγραφών για τη χημική ανάλυση και 
παρακολούθηση της κατάστασης των υδάτων, ελάχιστων 
κριτηρίων επιδόσεων για τις αναλυτικές μεθόδους πα¬ 
ρακολούθησης της κατάστασης των υδάτων, καθώς και 
κανόνων που αναφέρονται στην απόδειξη της ποιότητας 
των αναλυτικών αποτελεσμάτων. 

- Έχει την ευθύνη της λειτουργίας, διαχείρισης και 
ενημέρωσης των εθνικών βάσεων δεδομένων της Ειδι¬ 
κής Γραμματείας Υδάτων για τα ποσοτικά και ποιοτικά 
χαρακτηριστικά του νερού καθώς των χαρακτηριστικών 
των πλημμυρικών φαινομένων. 

- Συγκεντρώνει και επεξεργάζεται τα ποσοτικά και ποι¬ 
οτικά δεδομένα από Υπηρεσίες και Φορείς που έχουν την 
υποχρέωση σύμφωνα με το άρθρο 4 παρ. ζ του ν. 3199/ 
2003 να παρέχουν στοιχεία στις βάσεις δεδομένων της 
Ειδικής Γ ραμματείας Υδάτων. 

- Μεριμνά για τη λειτουργία, συντήρηση και ενημέρωση 
της Εθνικής Τράπεζας Υδρολογικής και Μετεωρολογικής 
Πληροφορίας. 

- Μεριμνά για την προστασία, αναβάθμιση και απο¬ 
κατάσταση όλων των συστημάτων των επιφανειακών 
υδάτων, καθώς και των τεχνητών και ιδιαιτέρως τροπο¬ 
ποιημένων υδατικών συστημάτων, με σκοπό την επίτευξη 
καλής κατάστασης των επιφανειακών υδάτων και καλού 
οικολογικού δυναμικού και καλής χημικής κατάστασης 
για τα επιφανειακά ύδατα των τεχνητών και ιδιαιτέρως 
τροποποιημένων υδατικών συστημάτων σύμφωνα με τα 
οριζόμενα στη κείμενη νομοθεσία. 

- Εισηγείται νομοθετικά και διοικητικά μέτρα για θέ¬ 
ματα αρμοδιότητάς του. 

- Συντονίζει τις υπηρεσίες και τους κρατικούς φορείς 
και μετέχει στα αρμόδια κρατικά όργανα για θέματα 
αρμοδιότητάς του. 

- Εκπροσωπεί τη χώρα και μετέχει στα αρμόδια κοινο¬ 
τικά όργανα για θέματα αρμοδιότητάς του. 

- Παρέχει τεχνική υποστήριξη στη διαμόρφωση εθνικών 
θέσεων για θέματα αρμοδιότητάς του καθώς και την 
ανταλλαγή δεδομένων τόσο με γειτονικές χώρες όσο και 
με κάθε κράτος της αλλοδαπής που συνάπτει σχέσεις 
συνεργασίας για θέματα διαχείρισης και προστασίας 
των υδάτων, συμπεριλαμβανομένου και του κινδύνου των 
πλημμυρών. 

- Σχεδιάζει προγράμματα πληροφόρησης και ευαισθη- 
τοποίησης των ενδιαφερομένων Φορέων και του κοινού 
για θέματα αρμοδιότητας του και προωθεί τις συμμετο¬ 
χικές διαδικασίες. 

- Το Τμήμα Επιφανειακών και Υπόγειων Υδάτων επι- 
κουρείται κατά την άσκηση των αρμοδιοτήτων του από 
την Γνωμοδοτική Επιτροπή Υδάτων της παραγράφου 3 
του άρθρου 4 του ν.3199/2003, η λειτουργία της οποίας 
καθορίζεται στο άρθρο 7 της παρούσας απόφασης. 

β. Τμήμα Θαλάσσιων Υδάτων και Τεχνολογιών Περι¬ 
βάλλοντος, το οποίο: 

- Σχεδιάζει, παρακολουθεί, αξιολογεί και ελέγχει την 
πολιτική για την προστασία και διαχείριση των θαλάσσι¬ 
ων οικοσυστημάτων όπως καθορίζεται στο ν. 3983/2011, 
την πολιτική για την προστασία και διαχείριση των ακτών 
κολύμβησης, καθώς και την πολιτική προστασίας του 
περιβάλλοντος από τη ρύπανση λόγω απόρριψης υγρών 
αποβλήτων στο πλαίσιο εφαρμογής της εθνικής νομοθε¬ 
σίας, του ενωσιακού δικαίου και των διεθνών συμβάσεων. 

- Συντονίζει τις Διευθύνσεις Υδάτων των Αποκεντρω¬ 
μένων Διοικήσεων σε θέματα του αντικειμένου του και 
παρέχει τις απαραίτητες οδηγίες για την άσκηση των 
αρμοδιοτήτων τους. 

- Συντονίζει τις υπηρεσίες και τους αρμόδιους φορείς 
για κάθε ζήτημα που αφορά τα θέματα του αντικειμένου 
του. 

- Παρέχει τεχνική υποστήριξη στη διαμόρφωση εθνι¬ 
κών θέσεων καθώς και στην ανταλλαγή δεδομένων στο 
πλαίσιο διακρατικών συνεργασιών. 

- Εκπροσωπεί τη χώρα στα αρμόδια Διεθνή και Κοινο¬ 
τικά όργανα και το ΥΠΕΚΑ σε εθνικό επίπεδο, για κάθε 
ζήτημα που αφορά στο αντικείμενό του. 

- Σχεδιάζει προγράμματα ευαισθητοποίησης, μεριμνά 
για την πληροφόρηση των ενδιαφερομένων φορέων και 
του κοινού και προωθεί και ενθαρρύνει τις συμμετοχικές 
διαδικασίες σε θέματα του αντικειμένου του. 

- Εισηγείται νομοθετικά και διοικητικά μέτρα για τα 
θέματα αρμοδιότητάς του. 


- Οργανώνει και διαχειρίζεται Ολοκληρωμένο Πληροφο¬ 
ριακό Σύστημα (Ο.Π.Σ) της Ειδικής Γραμματείας Υδάτων. 

- Ενημερώνει τους εθνικούς, ευρωπαϊκούς και διεθνείς 
φορείς και οργανισμούς σχετικά με τα ποιοτικά, ποσοτικά 
και στατιστικά δεδομένα των εσωτερικών, μεταβατικών, 
παράκτιων και θαλάσσιων υδάτων. 

- Καταρτίζει το Εθνικό Πρόγραμμα θαλάσσιας Στρα¬ 
τηγικής, παρακολουθεί, αξιολογεί και συντονίζει την 
εφαρμογή του. 

- Συνεργάζεται με άλλα κράτη - μέλη της Ευρωπαϊκής 
Ένωσης και με τρίτες χώρες, για τη διαμόρφωση κοινής 
προσέγγισης και το συντονισμό των δράσεών τους στην 
ανάπτυξη και εφαρμογή των θαλάσσιων στρατηγικών, σύμ¬ 
φωνα με τις γενικές κατευθύνσεις της Εθνικής Επιτροπής 
θαλάσσιας Περιβαλλοντικής Στρατηγικής (ΕΕΟΠΕΣ). 

- Εκπονεί τα προγράμματα μέτρων για την επίτευξη 
της καλής περιβαλλοντικής κατάστασης του θαλάσσιου 
περιβάλλοντος, και εισηγείται την έγκρισή τους στον 
Υπουργό Περιβάλλοντος, Ενέργειας και Κλιματικής Αλ¬ 
λαγής, μετά από γνώμη της ΕΕΟΠΕΣ. 

- Καθορίζει τους περιβαλλοντικούς στόχους και συνα¬ 
φείς δείκτες, για την επίτευξη της Καλής Περιβαλλοντι¬ 
κής Κατάστασης των θαλάσσιων υδάτων και εισηγείται 
την έγκρισή τους στον Υπουργό Περιβάλλοντος, Ενέρ¬ 
γειας και Κλιματικής Αλλαγής. 

- Καταρτίζει τα Προγράμματα Παρακολούθησης των 
Θαλάσσιων Περιοχών, εισηγείται την έγκρισή τους στον 
Υπουργό Περιβάλλοντος, Ενέργειας και Κλιματικής Αλ¬ 
λαγής και μεριμνά για την εφαρμογή τους. 

- Εισηγείται στον Υπουργό Περιβάλλοντος, Ενέργει¬ 
ας και Κλιματικής τους φορείς που συμμετέχουν στην 
εφαρμογή των Προγραμμάτων Παρακολούθησης των 
Θαλάσσιων Περιοχών καθώς και τις υποχρεώσεις των 
εν λόγω φορέων. 

- Καταρτίζει ετήσιες εκθέσεις για την υλοποίηση, 
την αξιολόγηση και τον έλεγχο εφαρμογής του νόμου 
3983/2011 «Εθνική στρατηγική για την προστασία και δι¬ 
αχείριση του θαλάσσιου περιβάλλοντος - Εναρμόνιση με 
την Οδηγία 2008/56/ΕΚ του Ευρωπαϊκού Κοινοβουλίου 
και του Συμβουλίου της 17ης Ιουνίου 2008 και άλλες 
διατάξεις» και τις υποβάλλει προς έγκριση στην ΕΕΟΠΕΣ. 

- Μεριμνά και διασφαλίζει, ότι παρέχονται σε όλα τα 
ενδιαφερόμενο μέρη έγκαιρες και ουσιαστικές δυνατό¬ 
τητες συμμετοχής στην εφαρμογή του νόμου 3983/2011. 

- Για την επισκόπηση της κατάστασης του θαλάσσι¬ 
ου περιβάλλοντος στην Ευρωπαϊκή Κοινότητα παρέχει 
στην Ευρωπαϊκή Επιτροπή, μέσω της Εθνικής Υποδομής 
Γεωχωρικών Πληροφοριών, πρόσβαση και δικαιώματα 
χρήσης των σχετικών δεδομένων. 

- Αποτελεί σημείο επαφής προς την Ευρωπάίκή'Ενωση 
και τα αρμόδια όργανά της για θέματα που αφορούν 
την εφαρμογή της Οδηγίας Πλαίσιο για την Θαλάσσια 
Στρατηγική 2008/56/ΕΚ. 

- Υποστηρίζει το έργο της Εθνικής Επιτροπής Θαλάσ¬ 
σιας Περιβαλλοντικής Στρατηγικής (ΕΕΟΠΕΣ). 

- Καθορίζει τους κανόνες, τις προϋποθέσεις, τα μέτρα 
και τις απαιτήσεις για τη διασφάλιση της ποιότητας των 
υδάτων κολύμβησης στο πλαίσιο εφαρμογής του ενωσι- 
ακού και διεθνούς δικαίου. 

- Αξιολογεί τις προτάσεις των αρμοδίων υπηρεσιών, 
προκειμένου να διαμορφωθεί η απόφαση προσδιορισμού 
των υδάτων κολύμβησης κάθε Αποκεντρωμένης Διοί¬ 
κησης της χώρας και εισηγείται στον Υπουργό ΠΕΚΑ 
σχετικά με τη διάρκεια της κολυμβητικής περιόδου. 

- Μεριμνά, σε συνεργασία με τις αρμόδιες αρχές, για 
την παρακολούθηση των απαιτούμενων ποιοτικών και 
οπτικά παρακολουθούμενων παραμέτρων των υδάτων 
κολύμβησης και την αξιολόγηση των εν λόγω δεδομένων. 

- Λαμβάνει, σε συνεργασία με τις αρμόδιες αρχές, τα 
κατάλληλα κατά περίπτωση διαχειριστικά μέτρα για την 
πρόληψη, μείωση ή εξάλειψη των αιτιών της ρύπανσης 
των υδάτων κολύμβησης και ενημερώνει σχετικά την Ε.Ε. 

- Υποβάλλει στην Επιτροπή Ε.Ε. όλα τα απαιτούμενα 
στοιχεία και αποτελέσματα της παρακολούθησης καθώς 
και την ταξινόμηση της ποιότητας των υδάτων κολύμβη¬ 
σης για κάθε τοποθεσία υδάτων κολύμβησης. 

- Προσδιορίζει τις απαιτήσεις και τα μέτρα για την 
επεξεργασία υγρών αποβλήτων, συντάσσει και παρακο¬ 
λουθεί προγράμματα έργων επεξεργασίας υγρών απο¬ 
βλήτων και μέτρων για την πρόληψη και αντιμετώπιση 
της σημειακής και διάχυτης ρύπανσης των νερών και 
παρακολουθεί και αξιολογεί την εφαρμογή τους, στο 
πλαίσιο εφαρμογής της εθνικής και ενωσιακής νομοθε¬ 
σίας καθώς των διεθνών συμβάσεων. 

- Παρακολουθεί την ολοκλήρωση των αναγκαίων υπο¬ 
δομών συλλογής αστικών λυμάτων (δίκτυα αποχέτευσης) 
και επεξεργασίας αστικών λυμάτων (Εγκαταστάσεις Επε¬ 
ξεργασίας Λυμάτων). 

- Συλλέγει, ελέγχει, επεξεργάζεται και αξιολογεί τα 
λειτουργικά δεδομένα των Εγκαταστάσεων Επεξεργα¬ 
σίας Λυμάτων της χώρας σε συντονισμό και συνεργασία 
με τους αρμόδιους φορείς και τα καταχωρεί σε Εθνική 
Βάση Δεδομένων. 

- Υποβάλλει στην Επιτροπή Ε.Ε. όλα τα απαιτούμενα 
στοιχεία και αποτελέσματα σχετικά με τη συλλογή και 
επεξεργασία των αστικών λυμάτων στο πλαίσιο εφαρ¬ 
μογής της εθνικής και ενωσιακής νομοθεσίας. 

- Καθορίζει τα μέτρα και τις απαιτήσεις για την επα- 
ναχρησιμοποίηση επεξεργασμένων υγρών αποβλήτων, 
παρακολουθεί, ελέγχει την εφαρμογή τους, παρέχοντας 
οδηγίες και κατευθύνσεις στους αρμόδιους εμπλεκόμε¬ 
νους φορείς. 

- Τηρεί μητρώο των βασικών έργων τεχνολογίας περι¬ 
βάλλοντος που στοχεύουν στην προστασία του υδάτινου 
περιβάλλοντος. 

- Το Τμήμα Θαλάσσιων Υδάτων και Τεχνολογιών Περι¬ 
βάλλοντος, επικουρείται κατά την άσκηση των αρμοδιο¬ 
τήτων του αναφορικά με την προστασία του θαλάσσιου 
περιβάλλοντος από την «Γνωμοδοτική Επιτροπή Εμπει¬ 
ρογνωμόνων Θαλάσσιας Περιβαλλοντικής Στρατηγικής» 
(ΓΕΕΘΠΕΣ) του ν. 3983/2011 και κατά την άσκηση των 
αρμοδιοτήτων του αναφορικά με την προστασία των 
ακτών κολύμβησης και την προστασία από τη ρύπανση 
λόγω απόρριψης υγρών αποβλήτων στο περιβάλλον από 
την Γνωμοδοτική Επιτροπή Υδάτων της παραγράφου 3 
του άρθρου 4 του ν.3199/2003, η λειτουργία της οποίας 
καθορίζεται στο άρθρο 7 της παρούσας απόφασης. 

Άρθρο 3 

Διεύθυνση Σχεδιασμού 
και Διαχείρισης ΥπηρεσιώνΎδατος 

1. Η Διεύθυνση Σχεδιασμού και Διαχείρισης Υπηρεσιών 
Ύδατος είναι αρμόδια για το στρατηγικό σχεδίασμά, τη 
διαμόρφωση και αξιολόγηση της πολιτικής για την ορ¬ 
θολογική και βιώσιμη διαχείριση των υπηρεσιών ύδατος 
στο πλαίσιο εφαρμογής και εξειδίκευσης των γενικών 
κανόνων και αρχών χρήσης των υδάτων που προβλέ- 
πονται στο άρθρο 10 του ν. 3199/2003 (Α' 280), όπως 


τροποποιήθηκε και ισχύει. Η Διεύθυνση Σχεδιασμού και 
Διαχείρισης ΥπηρεσιώνΎδατος παρακολουθεί και συντο¬ 
νίζει την εφαρμογή της πολιτικής αυτής από τις εμπλε¬ 
κόμενες δημόσιες αρχές. 

2. Η Διεύθυνση Σχεδιασμού και Διαχείρισης Υπηρεσιών 
Ύδατος συγκροτείται από τα παρακάτω δύο (2) Τμήματα: 

α. Τμήμα Κοστολόγησης και Τιμολόγησης Υπηρεσιών 
Ύδατος 

β. Τμήμα Παρακολούθησης, Αξιολόγησης Υπηρεσιών 
Ύδατος και Σύναψης, Υποστήριξης Δημοσίων Συμβάσεων 

3. Ειδικότερα οι αρμοδιότητες της Διεύθυνσης Σχεδια- 
σμού και Διαχείρισης ΥπηρεσιώνΎδατος κατανέμονται 
μεταξύ των Τμημάτων της ως εξής: 

α. Τμήμα Κοστολόγησης και Τιμολόγησης Υπηρεσιών 
Ύδατος, το οποίο: 

- Διαμορφώνει και επεξεργάζεται τις εισηγήσεις προς 
την Εθνική Επιτροπή Υδάτων του άρθρου 3 (παρ. 1) του 
ν. 3199/2003, σχετικά με: 

α) τις διαδικασίες, τη μέθοδο και τα επίπεδα ανάκτη¬ 
σης του κόστους των υπηρεσιών ύδατος στις διάφορες 
χρήσεις του, σύμφωνα με το άρθρο 12 του ν. 3199/2003, 
όπως τροποποιήθηκε και ισχύει, 
β) τους γενικούς κανόνες για την κοστολόγηση και 
τιμολόγηση των υπηρεσιών ύδατος ανάλογα με τη χρήση 
του καθώς και τη σχετική πολιτική προστίμων, με στόχο 
να εξασφαλίζεται η παροχή αξιόπιστης από πλευράς ποι¬ 
ότητας και ποσότητας και οικονομικά προσιτής παροχής 
νερού στους χρήστες-καταναλωτές, 
γ) τους κανόνες και τα μέτρα που συμβάλλουν στη βελ¬ 
τίωση των υπηρεσιών ύδατος στις διάφορες χρήσεις του 
σε συνδυασμό με τις αναπτυξιακές ανάγκες της χώρας 
με στόχο την ώθηση στην οικονομία, 

- Εισηγείται στον Υπουργό ΠΕΚΑ μετά από γνώμη της 
Γνωμοδοτικής Επιτροπής Υδάτων: 

α) την έγκριση των ετήσιων εκθέσεων για την υλο¬ 
ποίηση, την αξιολόγηση και τον έλεγχο εφαρμογής της 
πολιτικής διαχείρισης των υπηρεσιών ύδατος, σύμφωνα 
με τις εκάστοτε αποφάσεις της Εθνικής Επιτροπής Υδά- 
των και τη συμβατότητά της με το κοινοτικό κεκτημένο. 
Οι εκθέσεις αυτές υποβάλλονται από τον Υπουργό ΠΕΚΑ 
στην Εθνική Επιτροπή Υδάτων, 
β) τη μεθοδολογία και τους κανόνες κοστολόγησης και 
τιμολόγησης των υπηρεσιών ύδατος ανάλογα με τη χρή¬ 
ση τους οι οποίοι, στο πλαίσιο εφαρμογής των γενικών 
κανόνων κοστολόγησης και τιμολόγησης, εφόσον έχουν 
εγκριθεί από την Εθνική Επιτροπή Υδάτων, διαμορφώνο¬ 
νται σε συνεργασία με τα κατά περίπτωση συναρμόδια 
Υπουργεία και, εφόσον πρόκειται για συμβάσεις παρα¬ 
χώρησης υπηρεσιών ύδατος σε τρίτους, μετά από δια- 
βούλευση με τους εν λόγω παρόχους υπηρεσιών ύδατος, 
γ) τη θέσπιση γενικών κατευθύνσεων, οδηγιών, μέτρων 
και διαδικασιών για τη συντονισμένη εφαρμογή των απο¬ 
φάσεων της Εθνικής Επιτροπής Υδάτων από τις δημόσιες 
αρχές με στόχο την ευθυγράμμιση των δραστηριοτήτων 
τους στον τομέα της διαχείρισης των υπηρεσιών ύδατος. 

- Παρακολουθεί και εποπτεύει: 

α) την εφαρμογή των κανόνων διαχείρισης των υπη¬ 
ρεσιών ύδατος σε όλους τους τομείς της χρήσης του, 
β) την εφαρμογή της μεθοδολογίας και των κανόνων 
τιμολόγησης των υπηρεσιών ύδατος ανάλογα με τη χρή¬ 
ση τους, 

γ) την απρόσκοπτη, αξιόπιστη και οικονομικά προσιτή 
παροχή νερού προς τους χρήστες-καταναλωτές. 

- Παρακολουθεί και αξιολογεί την εφαρμογή των απο- 

φάσεων της Εθνικής Επιτροπής Υδάτων από τις δημόσιες 
αρχές, καθώς και το επίπεδο ευθυγράμμισης των επί 
μέρους δράσεών τους με τις αποφάσεις αυτές. 

- Συνεργάζεται με τις συναφείς αρχές άλλων Κρατών 
Μελών της Ευρωπαϊκής Ένωσης, για ανταλλαγή εμπει¬ 
ριών, καλών πρακτικών και πληροφόρησης στον τομέα 
της διαχείρισης των υπηρεσιών ύδατος, της παροχής 
και της τιμολόγησης των υπηρεσιών ύδατος ανάλογα 
με τη χρήση του. 

- Διαμορφώνει σχετικά προγράμματα κατάρτισης και 
ενημέρωσης των καταναλωτών και χρηστών των υδάτων, 
τα οποία εκτελούνται σε συνεργασία με τους καθ' ύλην 
αρμόδιους φορείς. 

- Συλλέγει, αξιολογεί και ελέγχει στοιχεία κόστους - 
οφέλους σε συνεργασία με τους κατά περίπτωση αρμόδι¬ 
ους φορείς για την εφαρμογή της πολιτικής διαχείρισης 
των υπηρεσιών ύδατος. 

β. Τμήμα Παρακολούθησης, Αξιολόγησης Υπηρεσιών 
Ύδατος και Σύναψης, Υποστήριξης Δημοσίων Συμβάσεων, 
το οποίο: 

- Διαμορφώνει και επεξεργάζεται τις εισηγήσεις προς 
την Εθνική Επιτροπή Υδάτων του άρθρου 3 (παρ. 1) του 
ν. 3199/2003, σχετικά με: 

α) τις κατευθυντήριες οδηγίες για την ανάπτυξη εναρ¬ 
μονισμένων διαδικασιών, συμπεριλαμβανομένων των δη¬ 
μόσιων συμβάσεων παραχώρησης των δικαιωμάτων πα¬ 
ροχής και εκμετάλλευσης των υπηρεσιών ύδατος καθώς 
και των αδειών χρήσης υδάτων και 

β) τη μεθοδολογία για την παρακολούθηση της εφαρ¬ 
μογής της πολιτικής διαχείρισης των υπηρεσιών ύδατος 
κατά τρόπο ώστε να προκύπτουν αξιόπιστα δεδομένα και 
πορίσματα και να εξασφαλίζεται έτσι η ποιότητα των αξιο¬ 
λογήσεων των υπηρεσιών ύδατος ανάλογα με τη χρήση του. 

- Εισηγείται στον Υπουργό ΠΕΚΑ, μετά από γνώμη της 
Γνωμοδοτικής Επιτροπής Υδάτων, τη λήψη των απα¬ 
ραίτητων διοικητικών και νομοθετικών μέτρων για τη 
μεταφορά και υλοποίηση των αποφάσεων της Εθνικής 
Επιτροπής Υδάτων στο πεδίο της εξειδίκευσης και των 
πρακτικών εφαρμογών 

- Παρακολουθεί και εποπτεύει την ορθή εφαρμογή των 
συμβάσεων παραχώρησης σε τρίτους του δικαιώματος 
παροχής των υπηρεσιών ύδατος, συμπεριλαμβανομένων 
των υπηρεσιών ύδρευσης- αποχέτευσης και ειδικότερα: 

α) Ως προς τις υφιστάμενες συμβάσεις παραχώρησης 
υπηρεσιών: Παρακολουθεί και, εφόσον δεν ορίζεται δια¬ 
φορετικά, εποπτεύει την ορθή εφαρμογή των υφιστάμε¬ 
νων συμβάσεων ως προς την τήρηση των προβλεπόμενων 
σε αυτές όρων, συμπεριλαμβανομένων των υφιστάμενων 
από 9.12.1999 και 27.7.2001 συμβάσεων παραχώρησης υπη¬ 
ρεσιών ύδρευσης-αποχέτευσης μεταξύ του Ελληνικού 
Δημοσίου και των εταιριών ΕΥΔΑΠ Α.Ε & ΕΥΔΑΠ Παγίων 
και ΕΥΑΘ Α.Ε & ΕΥΑΘ Παγίων αντιστοίχως. 

β) Σε περίπτωση σύναψης νέων συμβάσεων ή τροπο¬ 
ποίησης των υφιστάμενων συμβάσεων παραχώρησης 
υπηρεσιών: 

1) επεξεργάζεται τους όρους της σύμβασης σε συνεργα¬ 
σία με τις κατά περίπτωση συναρμόδιες δημόσιες αρχές, 

2) συμμετέχει στις σχετικές διαπραγματεύσεις, 

3) μετά την έγκριση της σύμβασης, παρακολουθεί και 
εποπτεύει την εφαρμογή της σύμβασης ως προς την 
τήρηση των προβλεπόμενων σε αυτήν όρων και επιβάλλει 
τις προβλεπόμενες σε αυτήν κυρώσεις, 

4) εποπτεύει τα στρατηγικά και επιχειρησιακά σχέδια του 
παρόχου των υπηρεσιών ύδρευσης-αποχέτευσης, σε συνερ¬ 


γασία με την αρμόδια υπηρεσία του Υπουργείου Ανάπτυξης, 

5) εξετάζει καταγγελίες, αναφορές και προσφυγές τρί¬ 
των, που έχουν έννομο συμφέρον, κατά των παροχών 
των υπηρεσιών ύδρευσης - αποχέτευσης για παράβαση 
των υποχρεώσεών τους που απορρέουν από τη σύμβα¬ 
ση παραχώρησης και, εφόσον διαπιστώνει παράβαση, 
εισηγείται στον Ειδικό Γραμματέα Υδάτων τη λήψη των 
αναγκαίων μέτρων για την άρση της παράβασης. 

- Οργανώνει, παρακολουθεί και ελέγχει τις διαδικασίες 
χορήγησης αδειών χρήσης νερού, την τήρηση των όρων 
χορήγησης και τον τρόπο άσκησης των δικαιωμάτων που 
παρέχονται με αυτές. 

- Αξιολογεί τα αποτελέσματα των ελέγχων που διε- 
νεργούνται στο πλαίσιο εφαρμογής του άρθρου 11 του 
ν.3199/2003 και εισηγείται στο Υπουργό ΠΕΚΑ τη λήψη 
των απαραίτητων μέτρων για βελτίωση του συστήματος 
διαχείρισης των υπηρεσιών ύδατος. 

- Μεριμνά για όλα τα θέματα που αφορούν στη σύναψη 
και εκτέλεση κατά τις οικείες διατάξεις συμβάσεων προ¬ 
μηθειών, έργων, μελετών, παροχής υπηρεσιών και οποιων- 
δήποτε άλλων συμβάσεων σχετικών με το αντικείμενο της 
Ειδικής Γραμματείας Υδάτων. Ειδικότερα συντάσσει και 
επεξεργάζεται διακηρύξεις, προδιαγραφές, τεύχη δημοπρά- 
τησης, σχέδια συμβάσεων, αποφάσεις για συγκρότηση επι¬ 
τροπών, κατακύρωση διαγωνισμών και εν γένει συντάσσει 
και επεξεργάζεται όλα τα έγγραφα που είναι απαραίτητα 
για τη σύναψη και εκτέλεση των πιο πάνω συμβάσεων 
καθώς και την ενημέρωση των σχετικών Πληροφοριακών 
Συστημάτων. Κατά την άσκηση της εν λόγω αρμοδιότητας 
του το Τμήμα συνεπικουρείται, ανάλογα με το περιεχόμενο 
της σύμβασης που πρόκειται να συναφθεί, από τα κατά 
περίπτωση αρμόδια Τμήματα της ΕΓΥ. 

Άρθρο 4 
Κοινές Διατάξεις 

1. Κατά το στάδιο διαμόρφωσης και επεξεργασίας των 
εισηγήσεων των Διευθύνσεων προς την Εθνική Επιτροπή 
Υδάτων, τα κατά περίπτωση αρμόδια Τμήματα συνεργά¬ 
ζονται με τις δημόσιες αρχές που εκπροσωπούνται στη 
Γνωμοδοτική Επιτροπή Υδάτων του άρθρου 4 (παρ. 3) 
του ν. 3199/2003, και, εφόσον κρίνεται αναγκαίο, και με 
άλλες αρχές του δημόσιου και ιδιωτικού τομέα. 

2. Πριν την υποβολή προς έγκριση των ανωτέρω ειση¬ 
γήσεων στην Εθνική Επιτροπή Υδάτων δύναται να ζητεί¬ 
ται προηγούμενη γνώμη της Γνωμοδοτικής Επιτροπής 
Υδάτων. 

3. Η έγκριση των ανωτέρω εισηγήσεων από την Εθνική 
Επιτροπή Υδάτων αποσκοπεί: 

α) στην ενσωμάτωση των προβλεπόμενων κατευθύν¬ 
σεων, κανόνων και μέτρων στις επί μέρους (τομεακές) 
πολιτικές προστασίας και διαχείρισης του υδάτινου περι¬ 
βάλλοντος καθώς και διαχείρισης των υπηρεσιώνΎδατος 
που ασκούνται κατά την κείμενη νομοθεσία, από τις κατά 
περίπτωση αρμόδιες αρχές, 

β) στη θέσπιση των αναγκαίων νομοθετικών και κα¬ 
νονιστικών πράξεων από τις ανωτέρω δημόσιες αρχές 
προκειμένου το νομοθετικό τους πλαίσιο που διέπει επί 
μέρους τομείς προστασίας και διαχείρισης του υδάτινου 
περιβάλλοντος καθώς και διαχείρισης των υπηρεσιών 
ύδατος να εναρμονίζεται με τις αποφάσεις της Εθνικής 
Επιτροπής Υδάτων και 

γ) στην επίτευξη της αναγκαίας συνοχής κατά τη δια¬ 
μόρφωση και εφαρμογή αυτών των επί μέρους πολιτικών 
σε όλο το φάσμα των δημόσιων αρχών. 

Άρθρο 5 

Προσωπικό της Ειδικής Γραμματείας Υδάτων 

Ο αριθμός των θέσεων τακτικού (μονίμου και ιδιωτι¬ 
κού δικαίου αορίστου χρόνου) προσωπικού της Ειδικής 
Γραμματείας Υδάτων ανέρχεται σε 42 και διακρίνεται 
κατά κατηγορία και κλάδο ως εξής: 


Κατηγορία/ 

Κλάδος 

Αριθμός 

θέσεων 

Κλάδος/Ειδικότητα 

Αριθμός 

θέσεων 

Κατηγορίας 

ΠΕ Μηχανικών 

10 


ΠΕ Γ εωτεχνικών 

7 


ΠΕ Περιβάλλοντος 

7 


ΠΕ Διοικητικού- 
Οικονομικού 

5 

33 

ΠΕ Νομικής 

2 


ΠΕ Πληροφορικής 

2 


ΤΕ Μηχανικών 

1 

1 

ΔΕ Διοικητικών 

Γραμματέων / 

ΔΕ Διοικητικού 
Λογιστικού 

8 

8 

Σύνολο 

42 

42 


Τα προσόντα διορισμού στις παραπάνω θέσεις καθο¬ 
ρίζονται από το Π.Δ. 50/2001 (ΦΕΚ 39/Α/01), όπως τροπο¬ 
ποιήθηκε και ισχύει κάθε φορά. 


Άρθρο 6 

Προϊστάμενοι Υπηρεσιακών Μονάδων 

1. Στις Διευθύνσεις της Ειδικής Γραμματείας Υδάτων 
προ'ΐστανται υπάλληλοι από τους ακόλουθους κλάδους: 

• Διεύθυνση Προστασίας & Διαχείρισης Υδάτινου Πε¬ 
ριβάλλοντος: ΠΕ Μηχανικών ή ΠΕ Περιβάλλοντος ή ΠΕ 
Γ εωτεχνικών. 

• Διεύθυνση Σχεδιασμού και Διαχείρισης Υπηρεσιών 
Ύδατος: ΠΕ Μηχανικών ή ΠΕ Περιβάλλοντος ή ΠΕ Γε¬ 
ωτεχνικών ή ΠΕ Οικονομικών Επιστημών ή ΠΕ Νομικής. 

2. Στις λοιπές υπηρεσιακές μονάδες της Ειδικής Γ ραμ¬ 
ματείας Υδάτων προ'ΐστανται υπάλληλοι από τους ακό¬ 
λουθους κλάδους: 

• Τμήμα Επιφανειακών και Υπογείων Υδάτων: ΠΕ Μη¬ 
χανικών ή ΠΕ Περιβάλλοντος ή ΠΕ Γ εωτεχνικών. 

• Τμήμα Θαλάσσιων Υδάτων και Τεχνολογιών Περι¬ 
βάλλοντος: ΠΕ Μηχανικών ή ΠΕ Περιβάλλοντος ή ΠΕ 
Γ εωτεχνικών. 

• Τμήμα Κοστολόγησης & Τιμολόγησης Υπηρεσιών 
Ύδατος: ΠΕ Μηχανικών ή ΠΕ Περιβάλλοντος ή ΠΕ Γε¬ 
ωτεχνικών ή ΠΕ Οικονομικών Επιστημών ή ΠΕ Νομικής. 

• Τμήμα Παρακολούθησης, Αξιολόγησης Υπηρεσιών 
Ύδατος και Σύναψης, Υποστήριξης Δημοσίων Συμβάσεων: 
ΠΕ Μηχανικών ή ΠΕ Περιβάλλοντος ή ΠΕ Γ εωτεχνικών ή 
ΠΕ Οικονομικών Επιστημών ή ΠΕ Νομικής 

Άρθρο 7 

θέματα λειτουργίας της 
Γνωμοδοτικής Επιτροπής Υδάτων 

1. Η Γνωμοδοτική Επιτροπή Υδάτων (ΓΕΥ) της Ειδικής 
Γ ραμματείας Υδάτων (ΕΓΥ), που συστήνεται σύμφωνα με 
την παράγραφο 3 του άρθρου 4 του ν. 3199/2003, όπως 
τροποποιήθηκε με την παράγραφο 1 (περ. δ) του πέμπτου 
άρθρου του ν.4117/2013, υποβάλλει προτάσεις και γνωμο- 
δοτεί για τα θέματα που περιγράφονται στις ανωτέρω 


διατάξεις και εν γένει υποστηρίζει και συνεπικουρεί τις 
Υπηρεσίες της ΕΓΥ. 

2. Τα μέλη της ΓΕΥ με τους αναπληρωτές τους προτεί- 
νονται από τους φορείς που εκπροσωπούν με κριτήριο 
την επιστημονική τους κατάρτιση και εμπειρία στον το¬ 
μέα της προστασίας και διαχείρισης των υδάτων καθώς 
και στον τομέα της διαχείρισης των υπηρεσιών ύδατος. 
Κάθε φορέας έχει τη δυνατότητα να προτείνει περισσό¬ 
τερους του ενός εκπροσώπους του με τους αναπληρωτές 
τους, για κάθε τομέα αρμοδιότητας της ΓΕΥ, προκειμέ- 
νου να συμμετέχουν εναλλακτικά, ανάλογα με το προς 
συζήτηση θέμα, στις συνεδριάσεις της. 

3. Κάθε μέλος της ΓΕΥ είναι εντεταλμένο από τη δη¬ 
μόσια αρχή που εκπροσωπεί για την παροχή και επεξερ¬ 
γασία των αναγκαίων στοιχείων, συμπεριλαμβανομένων 
των στοιχείων κόστους-οφέλους, πληροφοριών και δε¬ 
δομένων καθώς και, όταν απαιτείται, για τη διατύπωση 
προτάσεων στο πλαίσιο των αρμοδιοτήτων της εν λόγω 
αρχής, ώστε να συμβάλλει ουσιαστικά στη διαμόρφωση 
των κανόνων, προδιαγραφών, μεθοδολογιών, μέτρων και 
διαδικασιών που προβλέπονται στο άρθρο 1 της παρού¬ 
σας καθώς και κατά την άσκηση των αρμοδιοτήτων των 
υπόλοιπων υπηρεσιών της ΕΓΥ. 

4. Η ΓΕΥ συγκροτείται σε σώμα με απόφαση του Υπουρ¬ 
γού Περιβάλλοντος, Ενέργειας και Κλιματικής Αλλαγής, 
σύμφωνα με τις διατάξεις των άρθρων 13 και 14 του Κώ¬ 
δικα Διοικητικής Διαδικασίας (ν. 2690/1999, Α' 45), όπως 
ισχύουν κάθε φορά. 

5. Καθήκοντα Προέδρου της ΓΕΥ ασκεί ο Ειδικός Γραμ- 
ματέας Υδάτων του Υπουργείου Περιβάλλοντος, Ενέργει¬ 
ας και Κλιματικής Αλλαγής και σε περίπτωση κωλύματος 
του ο εκάστοτε οριζόμενος εκπρόσωπός του. 

6. Η ΓΕΥ συνέρχεται κάθε φορά ύστερα από πρόσκληση 
του Προέδρου της. Στις συνεδριάσεις της ΓΕΥ μπορεί, 
εφόσον κρίνεται αναγκαίο, να καλούνται για να εκθέσουν 
τις απόψεις τους, χωρίς δικαίωμα ψήφου, ύστερα από 
πρόσκληση του Προέδρου, εξειδικευμένοι επιστήμονες 
για την παροχή προτάσεων και την παρουσίαση και ανά¬ 
λυση θεμάτων τεχνικής φύσεως σχετικών με την προ¬ 
στασία και διαχείριση των υδάτων και τη διαχείριση των 
υπηρεσιών ύδατος, καθώς και εκπρόσωποι επιστημονικών 
οργάνων ή οργανισμών και πανεπιστημιακών ιδρυμάτων. 

7. Για τη συμμετοχή στη ΓΕΥ δεν καταβάλλεται απο¬ 
ζημίωση. 

Αρθρο 8 

Από την έναρξη ισχύος της παρούσας καταργείται η 
49139/2005 Κοινή Υπουργική Απόφαση «Οργάνωση της 
Κεντρικής Υπηρεσίας Υδάτων του Υπουργείου Περιβάλ¬ 
λοντος, Χωροταξίας και Δημοσίων Έργων» (Β' 1695). 

Άρθρο 9 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΣΤΑΥΡΟΣ ΚΑΛΑΦΑΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 6763 (3) 

Μεταβίβαση αρμοδιοτήτων του Διοικητή στον Αναπλη¬ 
ρωτή Διοικητή, στον Διευθυντή Ιατρικής Υπηρεσίας 
και στην Προϊστάμενη Διοικητικής Διεύθυνσης του 
Γ.Ν.Α. «Γ. ΓΕΝΝΗΜΑΤΑ!». 

Ο ΔΙΟΙΚΗΤΗΣ ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΑΤΤΙΚΗΣ 
«Γ. ΓΕΝΝΗΜΑΤΑ!» 

Έχοντας υπόψη: 

1. Τις διατάξεις του άρθρου 7 παρ. 8 εδ. 26 του ν.3329/05 
(ΦΕΚ 81/Τ.Α74-4-05). 

2. Τις διατάξεις του άρθρου 9 και 18 του ν.2690/1999 
(ΦΕΚ 45/Τ.Α79-3-99). 

3. Το γεγονός ότι από 14-3-2013 ανέλαβε στο Γ.Ν.Α. «Γ. 
ΓΕΝΝΗΜΑΤΑ!» Αναπληρωτής Διοικητής (ΥΙΟβ/Γ.Π. οικ. 
21569/28-2-2013 απόφαση του Υπουργού Υγείας, αριθμ. 
89/4-3-2013 ΦΕΚ τ.ΥΟΔΔ). 

4. Τις ανάγκες της υπηρεσίας για την εύρυθμη λει¬ 
τουργία. 

5. Το γεγονός ότι από την παρούσα πρόταση δεν προ- 
καλείται δαπάνη σε βάρος του κρατικού προϋπολογισμού, 
αποφασίζει: 

Α. Μεταβιβάζει στον Αναπληρωτή Διοικητή του Γ.Ν.Α. 
«Γ. ΓΕΝΝΗΜΑΤΑΣ» τις ακόλουθες αρμοδιότητες: 

1. Αρμοδιότητες που περιγράφονται στα ακόλουθα 
άρθρα του ν.3528/07 «Κύρωση του Κώδικα Κατάστασης 
Δημοσίων Πολιτικών Διοικητικών Υπαλλήλων ΝΠΔΔ και 
άλλες διατάξεις»: 

- άρθρο 58: Άδειες Υπηρεσιακής Εκπαίδευσης μετά από 
σύμφωνη γνώμη του υπηρεσιακού συμβουλίου 

- άρθρο 59: Αδειες για επιμορφωτικούς ή επιστημονι¬ 
κούς λόγους του ιατρικού, διοικητικού, νοσηλευτικού και 
λοιπού προσωπικού 

2. Αρμοδιότητες που περιγράφονται στα ακόλουθα 
εδάφια του άρθρου 7 παρ. 8 του ν.3329/2005 «Εθνικό 
Σύστημα Υγείας και Κοινωνικής Αλληλεγγύης και λοιπές 
διατάξεις», όπως τροποποιήθηκε και ισχύει: 

- Εδάφιο 17 

Α) Εγκρίνει τη σκοπιμότητα και τον τρόπο χρηματοδό¬ 
τησης για χρεούμενα υλικά σε ασθενείς μέχρι του ποσού 
των 20.000 Ευρώ. 

Β) Εγκρίνει τη σκοπιμότητα και τον τρόπο χρηματοδό¬ 
τησης για εκτέλεση έργων, υλοποίηση μελετών, προμή¬ 
θεια παντός τύπου εξοπλισμού, προμήθεια παντός τύπου 
αναλώσιμου υλικού και ανάθεση υπηρεσιών κατά ΚΑΕ 
προϋπολογισμού μέχρι 20.000 ευρώ ετησίως και υπο¬ 
γράφει τις σχετικές συμβάσεις. 

Β. Μεταβιβάζει στον Διευθυντή Ιατρικής Υπηρεσίας του 
Γ.Ν.Α. «Γ. ΓΕΝΝΗΜΑΤΑΣ» τις ακόλουθες αρμοδιότητες: 

1. Αρμοδιότητες που περιγράφονται στην αριθμ. πρωτ. 
42940/17-12-1999 εγκύκλιο του Εθνικού Οργανισμού Φαρ¬ 
μάκων: 

- Φάρμακα που υπερβαίνουν τις 3.000 Ευρώ και χρει¬ 
άζονται ειδική Νοσοκομειακή παραγγελία. 

2. Αρμοδιότητες που περιγράφονται στα ακόλουθα εδά¬ 
φια του άρθρου 7 παρ. 9, εδάφ. 8 και 9, του ν.3329/2005 
«Εθνικό Σύστημα Υγείας και Κοινωνικής Αλληλεγγύης 
και λοιπές διατάξεις», όπως τροποποιήθηκε και ισχύει: 


-Έγκριση χρηματοδοτούμενων και μη, από εξωτερικούς 
φορείς, ερευνητικών προγραμμάτων και κλινικών μελετών 

Γ. Μεταβιβάζει στην Προϊσταμένη Διοικητικής Διεύθυν¬ 
σης του Γ.Ν.Α. «Γ. ΓΕΝΝΗΜΑΤΑΣ», τις ακόλουθες αρμο¬ 
διότητες: 

1. Αρμοδιότητες που περιγράφονται στα ακόλουθα 
άρθρα του ν.3528/07 «Κύρωση του Κώδικα Κατάστασης 
Δημοσίων Πολιτικών Διοικητικών Υπαλλήλων Ν.Π.Δ.Δ. και 
άλλες διατάξεις»: 

- άρθρο 48: Δικαίωμα κανονικής άδειας 

- άρθρο 49: Χορήγηση κανονικής άδειας του προσωπι¬ 
κού, εκτός από τις άδειες των Διευθυντών και προϊστα¬ 
μένων τμημάτων 

- Άρθρο 50: Δικαίωμα ειδικής άδειας 

- Άρθρο 51: Αδειες χωρίς αποδοχές μέχρι ένα μήνα 

- Αρθρο 52: Άδειες μητρότητας 

- Άρθρο 53: Διευκολύνσεις υπαλλήλων με οικογενειακές 
υποχρεώσεις 

- Αρθρο 54: Δικαίωμα αναρρωτικής άδειας 

- Αρθρο 55: Χορήγηση αναρρωτικής άδειας 

- Άρθρο 56: Διαδικασία χορήγησης αναρρωτικής άδειας 

- Άρθρο 60: Αδειες εξετάσεων 

2. Αρμοδιότητες που περιγράφονται στα άρθρα του 

ν.3205/2003 «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α.και άλ¬ 

λες συναφείς διατάξεις», του Ν. 4024/11 «συνταξιοδοτι- 
κές ρυθμίσεις, ενιαίο μισθολόγιο-βαθμολόγιο, κ.λπ», του 
Ν. 4038/12 «Επείγουσες ρυθμίσεις που αφορούν την εφαρ¬ 
μογή του μεσοπρόθεσμου πλαισίου» και του Ν.4093/12 
«Εγκριση Μεσοπρόθεσμου Πλαισίου Δημοσιονομικής 
Στρατηγικής 2013-1016»: 

- Χορήγηση με πράξη μισθολογικών κλιμακίων των υπαλ¬ 
λήλων με εξαίρεση των περιπτώσεων που οι προς προαγω¬ 
γή υπάλληλοι έχουν υποπέσει σε πειθαρχικό παράπτωμα. 

- Χορήγηση επιδόματος Χρόνου υπηρεσίας στους ια¬ 
τρούς του Εθνικού Συστήματος Υγείας. 

- Χορήγηση οικογενειακής παροχής. 

- Υπηρεσία για μισθολογική εξέλιξη υπαλλήλων. 

- Βαθμολογική κατάταξη μετά την προσκόμιση μετα¬ 
πτυχιακού τίτλου σπουδών ή διδακτορικού διπλώματος.. 

Οι αρμοδιότητες που μεταβιβάζονται εφαρμόζονται 
αναλογικά και στο προσωπικό που υπηρετεί με σχέση ερ¬ 
γασίας ιδιωτικού δικαίου ορισμένου και αορίστου χρόνου. 

Σε κάθε περίπτωση απουσίας ή κωλύματος του Ανα¬ 
πληρωτή Διοικητή, οι αρμοδιότητες του ασκούνται από 
το Διοικητή ή το Διευθυντή Ιατρική Υπηρεσίας. Σε κάθε 
περίπτωση απουσίας ή κωλύματος του Διευθυντή Ια¬ 
τρικής Υπηρεσίας, οι αρμοδιότητες που μεταβιβάζονται 
με την απόφαση αυτή, ασκούνται αυτοδικαίως από τον 
Διοικητή ή από τον Αναπληρωτή Διοικητή και σε περί¬ 
πτωση απουσίας ή κωλύματος, του Διευθυντή Διοικητικής 
Υπηρεσίας, από τους νόμιμους αναπληρωτές του. 

Κάθε προηγούμενη απόφαση παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2013 
Ο Διοικητής 

ΓΕΩΡΓΙΟΣ I. ΠΑΠΑΔΟΠΟΥΛΟΣ 

